Държавен вестник, бр. 1, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 1
малко от 620 000 лв., които са отразени в разме-
ра на бюджетните взаимоотношения по чл. 9,
ал. 1 на закона.
Чл. 17. (1) Министрите на здравеопазване-
то, на образованието и науката, на труда и соци-
алната политика и на културата съобразно спе-
цификата на системите им предлагат по общи-
ни, а общинските съвети извършват намаление
с 10 на сто на числеността считано от 1 януари.
(2) За системата на средното образование
намалението на числеността с 10 на сто е сред-
ногодишно.
(3) В случаите, в които не е направено пред-
ложение по ал. 1, за несъкратената численост
общините получават финансова компенсация
от бюджетите на съответните министерства.
(4) Когато общинските съвети в изпълнение
на ал. 1 не извършат намаление на числеността
от 1 януари 2000 г. с 10 на сто, за несъкратената
численост от републиканския бюджет не се пре-
веждат целеви средства, а разходите за издръжка
на същите са за сметка на общинския бюджет.
(5) Общинските съвети да приемат бюдж-
етите на общините, извънбюджетните смет-
ки и фондове за 2000 г. с намалена с 10 на сто
численост на персонала в общинската адми-
нистрация и дейностите към нея, считано от
1 януари 2000 г.
Преходни и заключителни разпоредби
§ 1. Държавните органи и бюджетните орга-
низации са администратори на приходите, пла-
нирани да постъпят по собствените им бюдже-
ти, освен ако със закон е предвидено друго.
§ 2. Законната лихва за неплатените в сроко-
вете за доброволно плащане, неудържаните или
удържани, но невнесени в срок държавни взема-
ния постъпва в приход на съответния бюджет,
извънбюджетна сметка или фонд, където следва
да постъпи невнесеното държавно вземане.
§ 3. Определя коригиращ коефициент 1,07
съгласно чл. 56, ал. 1 от Закона за корпоратив-
ното подоходно облагане.
§ 4. Средствата за структурни реформи по
чл. 1, ал. 2, т. 5 се разходват по ред, определен
от Министерския съвет във връзка с изпълне-
нието на програмите за приватизация, за фи-
нансово оздравяване, както и за реформите в
публичния сектор.
§ 5. Приходите от приватизация на държав-
ни предприятия по реда на Закона за преобра-
зуване и приватизация на държавни и общинс-
ки предприятия се използват за финансиране
на бюджетния дефицит и операции по реструк-
туриране и управление на дълга.
§ 6. (1) Определя извънбюджетните сметки
и фондове за 2000 г. съгласно приложение № 6.
(2) Министерският съвет да намали от бю-
джета на Министерството на земеделието, го-
рите и аграрната реформа приходите, разходи-
те и трансфера на Държавен фонд “Земеделие”
за 2000 г. и одобри план-сметка на фонда по
реда на чл. 47, ал. 2 от Закона за устройството
на държавния бюджет.
§ 7. (1) Преобразува, считано от 1 януари
2000 г., извънбюджетни фондове съгласно при-
ложение № 7 във второстепенни разпоредите-
ли с бюджетни кредити към съответните дър-
жавни органи и общини при запазване специ-
фичния характер на организация и използване
на предвидените за тях средства.
(2) Министерският съвет да внесе в Народ-
ното събрание законопроекти за промени в
съответните закони, произтичащи от разпоред-
бата на ал. 1.
(3) До 31 януари 2000 г. наличните остатъци
по извънбюджетните фондове по ал. 1 се пре-
веждат по съответните бюджети.
§ 8. Наличните остатъци по извънбюджет-
ните сметки и фондове с отпаднало норматив-
но основание на държавните органи и бюджет-
ните организации, както и на общините се пре-
веждат в едномесечен срок след влизането в
сила на закона по съответните бюджети, освен
ако със закон е уредено друго.
§ 9. За оптимизиране на обслужването на
държавния дълг Министерският съвет може да
емитира държавни ценни книжа за обратно
изкупуване на вътрешни и външни задължения
на страната при условие, че не се увеличава
държавният дълг.
§ 10. Министерският съвет може да емити-
ра облигации с целево предназначение за ин-
веститори—физически лица, при доходност до
два пункта над доходността, формирана на ре-
довните аукциони на държавни ценни книжа,
и в обеми до 20 на сто от общия размер на
емисиите на държавните ценни книжа за бю-
джетната година.
§ 11. Министерският съвет може да емити-
ра облигации на външните капиталови пазари
в размер до 200 млн. щатски долара или тяхната
равностойност в друга валута.
§ 12. Министерският съвет може да води
преговори и да сключва договори за външни
заеми до 50 млн. щатски долара или тяхната
равностойност в друга валута с държави от Г-24
за подкрепа на платежния баланс на страната.
§ 13. В рамките на бюджетната година се
предлагат за утвърждаване по законоустанове-
ния ред държавни гаранции по външни кредит-
ни споразумения на базата на списък от одоб-
рени от Министерския съвет проекти.
§ 14. Необслужваните задължения към дър-
жавата, произтичащи от отпуснати кредити,
гаранционни споразумения и временни финан-
сови помощи, се събират от Агенцията за дър-
жавни вземания по реда на чл. 87 от Закона за
събиране на държавните вземания.
§ 15. Регистрираните по силата на § 65 от
преходните и заключителните разпоредби на
Постановление № 456 на Министерския съвет
от 1997 г. в “Банка ДСК”—АД, облигации и не-
погасените лихвени купони към тях по Спогод-
бата “Моллов—Кафандарис” да се изкупят по
цена 50 ст. за 1 лв. от тяхната деноминирана
номинална стойност по ред, определен от Ми-
нистерския съвет.